c: text/html

text:
Trabounan ta bai kuminsá pa drecha Vèlt di MONTAB
WILLEMSTAD – Manera ta konosí, Gobièrnu di Kòrsou a enkargá Reda Sosial pa drecha diferente vèlt deportivo rònt Kòrsou i den e kuadro aki Promé Minister, Sr. Ivar Asjes, a hasi un bishita serka e muchanan i dirigentenan deportivo di e vèltnan di beisbòl di Montaña Abou (MONTAB).
Banda di e invershon di parti di Gobièrnu di Kòrsou, via di Reda Sosial, MONTAB tambe a risibí un aporte finansiero di Hyatt Hotèl i USONA pa realisá e proyekto aki. Entre otro lo drecha i/òf renobá e bèkstòp, dos dùgout, área di bar, tualèt, tribunanan i e roi di awa. Adishonalmente lo (laga) pone yerba riba e vèlt di bala prinsipal pa asina nos muchanan di Pariba por praktiká i kompetí na un nivel haltisimo i internashonal.
E muchanan i dirigentenan di MONTAB a risibí Promé Minister Asjes ku hopi entusiasmo, mirando ku awor si nan soño di tin un fasilidat deportivo kompletamente renobá i modèrno ta bai keda realisá. “Si nos por yuda dirigentenan manera Sr. Sixto Laker ku pa añanan largu di forma boluntario a bin ta yuda forma nos muchanan ta algu hopi positivo ku ta pone ku desaroyo deportivo di Kòrsou lo sigui avansá. Kòrsou tin masha hopi talento i konhuntamente Gobièrnu i sektor privá mester sigui invertí pa asina logra ku tur nos hóbennan deportista tin e oportunidat igual pa desaroyá nan abilidat- i talentonan di forma optimal”, asina Promé Minister Asjes a indiká.
Den e lunanan binidero lo sigui duna mas informashon enkuanto e proyekto di MONTAB aki na interes di nos muchanan i desaroyo deportivo den bario.
WHO: Oropa lo no skapa di Ebola
COPENHAGEN – Pronto mas kaso di Ebola lo presentá den siudat nan alrededor di Oropa, esaki ta básikamente inevitabel, asina e direktor di WHO (e organisashon di salubridat mundial di Nashonnan uni) su ofisina pa e region di Oropa Dr Zsuzsanna Jakab a deklará despues ku e promé kaso di Ebola a presentá den e kontinente.
Ta e promé kaso di Ebola pa Spaña i pa Oropa den su totalidat miéntras ku alabes ta trata di e promé kaso di un persona ku a pega ku e Ebola pafó di Oropa (kontrali na un persona ku a pega kuné i biaha Sali for di Afrika ku esaki). ta trata di un enfermera ku tabata forma parti di e ekipo ku tabata duna kuido na 2 pashènt di Ebola na Madrid (e spañó ku a bira malu na Afrika).
Outoridatnan di Spaña ta sigurá ku lo para e Ebola rápidamente. Ya a pone 3 persona mas bou di opservashon den karentena, inkluyendo e kasa di e enfermera infektá. Ainda ta hasiendo e trabou difísil di identifiká i haña tur persona ku lo por tabatin kontakto físiko ku e enfermera infektá for di dia ku el a bira malu (esaki ta momento ku e vírus por pasa di un persona pa otro).
Reakshonando na un prekupashon regional, e direktor di WHO pa e region di Oropa Dr Zsuzsanna Jakab a sigurá ku lo bai tin mas kaso di Ebola ku lo presentá na Oropa. Esaki ta praktikamentu inevitabel, Jakab a enfatisá. Oropa ta asina grandi i ku hopi tráfiko di hende entre paisnan afektá i e diferente pais i siudatnan oropeo ku ta kasi imposibel pa un persona infektá biaha di West Afrika pa Oropa i bira malu na Oropa.
Pues ta algu ku ta bai pasa i lo por sigui pasa miéntras ku no kontené e epidemia di Ebola na Afrika, sinembargo esaki not a motibu pa oropeonan drenta pániko, segun Jakab. Oropa ta bon ekipá ku sistemanan, infrastruktura, konosementu i personal di salubridat ku lo sòru pa kontené kada un kaso ku presentá.
Ta un echo pues ku lo bai tin mas kaso di Ebola na Oropa, pero ta un echo tambe ku, bou di e kondishonnan aktual, e Ebola lo no por plama den Oropa manera el a i ta plamando den west Afrika. Asina WHO i diferente organisashon di salubridat oropeo mas ta bisa.
Shamiro Anita den Konkurso Internashonal Online na Spaño.
Willemstad – Despues di a lansa su album kompletamente na Spaño titula “Sólo Un Abrazo”, awor Shamiro Anita ta den un konkurso Internashonal Online na Spaño. Ta trata aki di e konkurso “Buscando Un Adorador” di e kompania merikano Rejoice Music.
Pa por a drenta den e konkurso aki , Shamiro mester a graba un kantika na Spaño kanta estilo akapèla sin musika. E grabashon mester a ser hasi di un forma simpel ku telefon of kamara simpel sin ku a edita esaki. E kantika ku Shamiro a skohe ta “Tu Me Levantas”, ku ta un vershon di “You Raise Me Up” na Spaño. Esaki ta e prome biaha ku Shamiro a kanta e kantika aki.
Pa por pasa pa e siguiente fase den e konkurso aki, e publiko mester vota online pa e video di nan adorador preferí. Por skucha i vota pa e tremendo kantika di Shamiro online na: www.rejoicemusictalent.com/adoradores/player/15/58.html
Shamiro mes ta kontentu ku komo yu di Korsou e la haña e oportunidat di partisipa den un konkurso internashonal asina aki. E ta hasi un yamada riba pueblo i Kòrsou, Aruba, St. Maarten i Islanan BES pa sostene i vota pa su video. Por vota kuminsando dia 7 oktober 8 or am te ku dia 8 oktober 12 or am. Riba e kombinashon di foto por mira e potret ku Rejoice Music a pone online di Shamiro i tambe Shamiro durante un presentashon.
ADECK den Bario na Sentro di Bario Janwe.
Willemstad – ADECK, den kolaborashon ku su partnernan MCB, SVB, Stimul IT, SEVERIUS i Unidat di Bario ta tene su siguiente edishon di Empresario den Bario, djaweps dia 9 di òktober na ‘Sentro di Bario Janwe, na Janwestraat z/n. Un di e metanan prinsipal di e Asosiashon pa Empresarionan ta di informá i forma su miembronan i empresarionan chikí di Kòrsou en general. Otro meta ta promové koperativismo i pone hèrmèntnan útil na alkanse di e empresario chikí i mediano pa asina e por desaroyá su negoshi i yuda stimulá ekonomia di Kòrsou.
ADECK ya pa algun aña a organisá e seshon informativo Empresario Den Bario na sentronan di bario pa asina, di un forma proaktivo, yega mas serka di esnan ku ya kaba tin un negoshi i esnan ku ta pensa di konbertí un idea di negoshi den un kompania propio. Durante di e evento ‘Empresario den Bario’, miembronan di direktiva di ADECK, huntu ku representantenan di organisashonnan partner ta duna informashon grátis na tur ku ke ta mihó informá pa hiba un maneho efisiente di nan negoshi eksistente i/òf konbertí un idea di negoshi den un empresa.
Durante di e enkuentronan lo informá entre otro riba aspektonan importante di maneho di negoshi, atministrashon i impuesto, finansiamentu, maneho di rekurso humano i uzo di teknologia moderno pa saka mas benefisio di bo negoshi.
Diferente profeshonal di e organisashonnan menshoná lo duna presentashon i informashon relashoná ku e temanan menshoná. Banda di duna partisipantenan informashon, e evento ta krea un oportunidat úniko pa empresarionan i otro interesado será konosí ku otro, interkambiá di idea i posiblemente yega na palabrashon pa traha huntu pa asina engrandese nan merkado.
Orario di e edishon di Empresario den Bario di dia 9 di òktober na Sentro di Bario Janwe, Janwestraat z/n ta di 6.30 pa 9 or P.M. Partisipashon ta grátis. Pa mas informashon bishitá e pagina di Facebook di ADECK, yama 696-8159 òf manda un E-mail: info@adeck-cur.com
ADECK ta invitá tur empresario i futuro empresario, prinsipalmente esnan di bario di Janwe, Dominguitu, Koral Specht i besindario, pa asistí na e enkuentro aki pa tende kon por hiba un bon maneho, desaroyá i saka mas benefisio di bo negoshi.
E team di Flow ta selebrá dia di Columbus ku komunidat!
Willemstad – Columbus Communications Curacao NV, operando bou di e nòmber Flow i Columbus Business Solutions, ta selebrá dia di Columbus (13 di òktober 2014) huntu ku komunidat. Nan lo organisá projektonan speshal pa dia di Columbus i un dia di apresio pa nan empleado.
Djabièrnè 29 di september, e prome projekto a ser inisiá na Casa Manita (Stichting Jeugdzorg). Casa Manita ta un hogar pa 50 mucha hòmber I mucha muhé, ku pa situashonan sosial i/ò ekonomiko ta keda na e luga aki. E ta proveé nan ku un dak riba nan kabes, atenshon, edukashon I un ambiente sigur. Djabièrnè ultimo e grupo di empleado boluntario di Columbus (Flow), partners i ambasadornan a juda duna un man den e renobashon i limpiesa na e lokalidat di Casa Manita. E team a kambia lus, hasi donashon di kuminda pa bestia, renobá e sala di komedor, tambe a hasi donashon di panja pa e muchanan i un aña grátis Internet di Flow.
E siman pasa e team a duna un man na Stichting Carmabi (Caribbean Research and Management of Biodiversity) kual ta proveé e fasilidatnan I sostén logistíko na investigadornan I studiantenan ku ta gradua, nan ta maneha nuebe area protehá na Kòrsou i ta duna programanan edukashonal na mas ò menos 12.000 mucha di skol pa aña. Un di e areanan protehá ku ta ser manehá dor Carmabi (Shete Boka) a wordu limpiá dor e team di Flow.
Flow tin un manera úniko di duna bèk na komunidat. “Den nos esfuerso pa proveé un mihó futuro I un komunidat ku un mihó bienestar pa biba aden, nos ta kontinuá na proveé material, trabou boluntario i asistensia pa medio di varios relashonan ku nos a krea ku nos partnernan na Kòrsou. Nos ta spera di por inspirá e komunidat pa sera un union i trese dilanti lo mehor.” Esaki segun Lina Nijman, marketing manager na Columbus Curacao. “E anja aki, nos a drecha un vèld di baseball pa Curacao Baseball City Foundation (CBCF), nos a proveé e oportunidat pa 2 klas di skol bishitá Dolphin Academy, nos a organisá un lounge di teknologia na Kids City i nos a partisipá na e Endless Summer Sports Festival na St Joris. Apesar di esei tambe nos a djòin diferente fundashon i komunidatnan importante na Kòrsou”
Tokante Columbus: Columbus International Inc. ta un kompania diversifiká den telekomunikashon priva basa na Barbados. E kompania ta proveé televishon di kabel digital, Internet i telefon figo na Trinidad, Jamaica, Barbados, Grenada, Sint Lucia i Kòrsou bou di e nòmber di Flow i na St. Vincent, Grenadines, Antigua i Barbados bou di e nòmber Karib Cable. Columbus ta proveé konekshon di siguiente generashon, solushonnan di IT, netwerk, i servisionan di cloud bou di e nòmber Columbus Business Solutions. Pa medio di e empresa Columbus Networks e kompania ta proveé servisio di kapasidat i IP, servisionan di data koperativo i un kolekshon grandi di depósito di data na 42 pais den Karibe, Sentral Amérika i den region di Andes. Pa medio di e full protehá, netwerk di glasvezel bou di awa di mas ku 42.300 km i riba tera 38.000 km ta sirbi mas ku 3100 profeshonal di Columbus e servisionan di telekomunikashon na mas ku 700.000 kliente di negoshi i kas. Bishita www.columbus.co pa mas informashon.
Public Advisorys for Curacao Day holiday 10cm x 10cm FAW
MUNDU NO TA WARDA RIBA NOS: KORSOU MESTER HASI ESKOHO.
Willemstad – Último añanan tabatin diferente partido polítiko ku opinionnan bastante skèrpi pa ku e tipo di relashonnan internashonal i den Reino ku Kòrsou ta mantené.
E opinionnan a trese hopi kontroversia den Reino i ku otronan den mundu.
Aki nos ta korda opinion riba entre otro:
- Si “Forward Operating Location” di Merka mester keda òf nò.
- Si nos mester afiliá ku e bloke Sur Amerikana ku tendensia iskierdista òf keda ku Merka komo aliado.
- Si nos mester kòrta nos relashon estatal ku Reino Hulandes si òf nò.
Tur e tipo di diskushonnan bo por agrupá nan bou di e siensia Geopolitika.
E idea ta pa ser konsiente di e tempu i medioambiente internashonal ku bo ta biba aden i tuma desishonnan balansá pa e pueblo su bienestar.
Pues geo-polítika ta studia i analisá un kombinashon ku ta:
- Geografia;
- Historia;
- Siensianan Soshal (manera entre otro: ekonomia, siensia polítiko,
sosiologia, antropologia sosiokultural)
Tur esaki den e espasio di identidat i siudadania kaminda:
- Gobernashon;
- Polítika regional;
- Sabiduria Geográfiko ta envolví;
Un siudadano konsiente di geopolitika ta dun’e (i e Nashon) un noshon general di tantu diversividat (mi ta otro), interdependensha i su importansha stratégiko-geográfiko den mundu.
Aki mi ke mèn simplemente ku ora, e siudadania komprondé su posishon geográfiko: pues unda e ta komo pueblo, su tamaño, su funshon i su relashon ku otro lugánan i su akseso na rekursonan ku e mester komo nashon e por tuma desishonnan muchu mas balansá pa ku su futuro i su pais ku su voto i su influensia.
HISTORIA di Korsou dominá pa:
Kolonisashon i Migrashon
Un relashon ku Hulanda ku a kambia ku tempu for di Hulanda komo Konkistador ku van Walbeeck na 1634 te ku awor ku ta di 2 biaha ku nos komo isla a kambia e relashonnan estatal, pero kedando den Reino.
Kòrsou tin relashonnan fuertisimo ku komersio internashonal, den tempu kolonial komo trampolín entre Sur Amerika i Europa, despues ku benida di un rafinaderia mas tipo di aktividat ekonómiko manera:
tankinan di almasenahe di petroli trahamentu i reparashon di Barku (nos tabata tin e dòk mas grandi den hemisferio Oksidental pa despues de siglo 20 i 21 Servisionan finansiero (offshore), otro tipo di servisio i Turismo.
Tambe bo por bisa ku último tempu politikonan a hunga na un manera ábil ku e parti di poblashon indigná pa e pasado prominente den Karibe di komersio di katibu di parti di Hulanda versùs e parti di poblashon mas grandi, ku di “propia gana” a bini aki, di otro pais, pasombra nan tabata mira un futuro di adelanto na Kòrsou.
E parti di Siensianan Soshal den geopolitika
Den geopolitika tambe ta studia ekonomia (ku énfasis riba ekonomia internashonal, siensia polítiko, sosiologia, antropologia sosiokultural
Den ekonomia bo ta mira sierto kontrast: di un banda ekonomia di Kòrsou ta solamente 0.4% di Produkto Brutu Nashonal di Reino Hulandes (reino Hulandes ta pertenesé na e 20 paisnan ku ekonomia mas grandi di mundu ku un poblashon relativamente chikí di solamente 16 mion habitante ta produsí un trion dòlar merikano (un 1 ku 12 nùl!!). Pero den Karibe te ahinda Kòrsou ta ser mirá komo un isla próspero ku un base ekonomiko sólido i ku “per kápita” nos ta un di esnan mas haltu den kontinente Merikano i hemisferio oksidental.
- Reino ta solamente 0.2% di poblashon di mundu (7.1 bion).
- Kòrsou su poblashon ta un meskla di mas di 70 nashon.
- I di esnan ku a nase i ta na bida un tiki menos ku mitar ta residensiá na Hulanda.
- Problematiko mundial di Energia i e presensia di un refinería pa e.o. transborde di petroli supstansial.
- E renasimentu ekonomiko di paisnan enorme manera India i China.
Atrobe Kòrsou su fibra sosial ta unu hopi diferensiá i di hopi kontraste.
E arte di e pueblo i su lidernan kon manehá esaki di tal manera pa fomenta harmonia i properidat pa e totalidat di tur riba e isla.
Último tempu bo ta ripará ku sierto polítikonan i nan finansiadónan ta trata insistentemente di fomentá diskordia entre gruponan di e poblashon i si por entre Kòrsou i otro paisnan ku nos tin relashon historiko ku nan (defuntu presidente Chavez i su revolushon soshal Venezolano).
“Sense of belonging” den geopolitika
Aki bo ta mira kon e persepshon di un pueblo ta duna e hende (e Nashon) un noshon general di tantu
- diversividat (mi hendenan ta otro for di hende di otro pais), i
- kon e siudadano ta eksperiensha e interdependensha ku otro nashonnan i
- kon importante e siudadanonan ta sinti su mes stratégiko-geográfiko den mundo.
Un siudadano di un pais por sinti su mes di tal manera ku por ehèmpel un Gobiernu merikano por konvensé su pueblo pa bai bringa un guera na Iraq i Afganistan.
Merka ta e uniko pais na mundu ku tin un nètwèrk di basenan militar rònt mundu di tal manera ku literalmente e ta un poder mundial (Kòrsou ku e F.O.L. ta parti integral di e nètwèrk
merikano). Esaki lo e no por logra algu asina si mayoria di su poblashon no ta kere ku nan por ta polís di mundu ku nan poderío militar te asta manda un ehersito di Merikano na otro banda di mundu pa bringa den e kreensia ku nan ta salbador di mundu.
Realidatnan di awe den geopolitika i unda Kòrsou ta pará den esaki
Den kada epoka, na mundu tin sierto kos ku ta determiná por gran parte e relashonnan entre paisnan.
Pa loke ta awendia:
- Energia + materia prima (sigur energia fosíliko, metal)
- E kadena di Kuminda
- Globalisashon di Ekonomia
- E realidat ku for di 2da Guera Mundial, militarmente tin un Super-poder, pero ekonomikamente nos ta drentando mas i mas den un mundu Multipolar.
Realidat energetiko pa ku Petroli
Na e momentu aki Merka ta konsumí 25% di Petrolio krudo i 45% di tur gasolin produsí na mundu, pero poblashon Merikano ta solamente 4.5% di mundu.
Mundu ta konsumí alrededor di 85 mion bari di krudo pa dia;
Si nada no kambia, futuro serkano ta pidi entre 100 pa 125 mion barí pa dia.
Teknikamente un subida di demanda asina di energia ta imposibel di satisfase ku krudo so. Uso aselerá di fuentenan alternativa di energia (no usando e kadena di kuminda pa transformá kuminda den kombustibel) ta un mester si bo no ke krea tenshon inesesario den merkado ku efekto subida drastiko di preis di krudo.
Kiko ta involvimentu di Kòrsou den e wega aki:
- Refineria di Krudo (Kòrsou por rafiná 160 milBarí pa Dia, Aruba su planta ku ta pará ketu awor aki 275Mil BPD di half product) i
- fasilidatnan di transborde grandi riba tur islariba islanan den Reino ku esepshon di Saba i St. Maarten
(Curacao Oil Terminal ku 17 mion barí, Statia=13 mion bari i nan ta konstruyendo mas kapasidat , Bonèiru ku 10 mion barí i Aruba ku 12 Mion barí.
Esaki ta igual ku 61% di throughput diario mundial!
Kon interkonektá nos ta ku mundu:
Historikamente ku kabelnan di Telefòn Kòrsou tabata bon konektá ku mundu via kabelnan maritimo ku ta pasa via Kòrsou (mira un mapa di e net mundial di Fibra óptiko).
Pa loke ta trafiko di hende hopi aña airopuerto di Kòrsu tabat un di e airopuertonan mundial ku hopi transito,
Pa loket a imigrashon (kasi mitar di hende ku a nase na Kòrsou ta biba na Hulanda.
Nos isla mes ta habita pa kasi 100% di hendenan ku no tin mas ku 6 generashon riba e isla.
Aserka ta bin pa motibu di un dinamika demografiko no faborabel den ekonomia i famia planiá nos poblashon a bin ta enbehesé rápidamente último 15 aña.
E frikshon ku ta aumentando entre oksidente i sobrá di mundu:
Manera nos a bin ripará nos ta fuertemente konekta ku e esferanan di podernan den oksidente ku ta Merka ku Europa.
Pa mustra un par di ehèmpel den e realidat ku nos ta biba aden:
- Kada bes ku un hende di oksidente flush un WC e ta usa entre 10 i 18 liter di awa.
E Afrikano, por averahe ta usa 10 pa 15 liter, pa tur su nesesidatnan di un dia kompleto.
- Loke un persona den Oksidente ta usa na rekursonan di mundu den un dia, un Afrikano pober por biba alrededor di 400 dia.
- Maishi ku ta ser usá pa yena tanki di un SUV un bes ku ethanol, ta igual ku un aña di tortillas (kuminda basiko) pa un Mehikano.
Kon e rasa humano a resolvé periodonan di strès den transkurso di historia:
Den e mas di 3000 aña di historia skibí solamente 300 aña ta konosí komo añanan di pas.
Den e diferente gueranan pa poder e ser humano por ta hopi kruel.
Un di e gueranan mas ikoniko pa ku kambio di poder tabata e gueranan Púnica entre Cartago i Roma.
E buelta desisivo den historia oksidental, ku a nifiká ku sivilisashon di Mediteraneo a bin sigui desaroyá pa mundu moderno via Europa i no mas via di Norte di Afrika a kosta den un bataya di un dia 50 mil bida na Cannae 216 promé Kristu. Esaki ta e di 3 dia di e bataya mas kruel den historia di hasi guera na mundu después di e bomnan atomiko riba Hiroshima i Nagasaki.
Nos ta pertenesé fuertemente na e ehe di poder beliko di Oksidente.
Oksidente (ku Kòrsou aden) meresé di ta “caretaker” di Mundu?
- Kada bes ku un hende di oksidente flush un WC e ta usa entre 10 i 18 liter di awa.
E Afrikano, por averahe ta usa 10 pa 15 liter, pa tur su nesesidatnan di un dia kompleto.
- Loke un persona den Oksidente ta usa na rekursonan di mundu den un dia, un Afrikano pober por biba alrededor di 400 dia.
Maishi ku ta ser usá pa yena tanki di un SUV un bes ku ethanol, ta igual ku un aña di tortillas (kuminda basiko) pa un Mehikano.
Dutch Caribbean Youth Tournament a ranka sali
WILLEMSTAD – Den kuadro di selebrashon 30 aña di eksistensia di Sentro di Rekreo Irene Moreno, FTMK a organisá dos torneo grandi di pinpòn ku ta e Dutch Caribbean Youth Tournament (DCYT) ku ta tuma lugá di 6 pa 8 di òktober, i e Invitational Master Tournament ku ta tuma lugá 9 pa 12 di òktober 2014.
DCYT ta konta ku partisipashon di atletanan di Aruba, Bonaire i Kòrsou i kisas tambe di Venezuela i kendenan lo bai kompetí den e kategorianan di U-11, U-13, U-15 i U-18. Kosnan a ranka sali ayera djaluna ku un bunita apertura den oranan di atardi , i ta sigui awe Djamars 7 i mayan djarason 8 di òktober tambe lo bai tin weganan henter dia. Djarason 5 di òktober pa 5or di atardi tin e klousura i entrega di premio. Tur e weganan lo tuma lugá na Sala Irene Moreno na Muizenberg.
Programa Dutch Caribbean Youth Tournament pa awe i mayan
Djamars 7 di òktober
8.30 Ta buska delegashon di Aruba i Bonaire for di Hotèl pa bai desayuná na Sala Irene Moreno.
8.45-10.00 Breakfast i warmup
10.00-12.00 Weganan di singel U-11i U-13
12.00 Lùnch i kontinuashon di e weganan di singel U-11 i U-13
1200-13.00 Reunion presidentenan di federashonnan di pinpòn di Aruba, Bonaire i Kòrsou
13.00-18.45 Weganan di singel di tur kategoria
18.45 kuminda
20.00 Regreso di delegashon di Aruba i Bonaire pa hotèl
Djarason 8 di òktober 2014
8.30 Ta buska delegashon di Aruba i Bonaire for di Hotèl pa bai desayuná na Sala Irene Moreno.
10.00-12.00 Final nan di tim
12.00 Lùnch
12.45-16.00 weganan di semi i final di singel di tur kategoria
16.00-17.00 Entrega di premio i klousura i kuminda
17.00 Regreso di delegashonnan di Aruba i Bonaire
This slideshow requires JavaScript.
FLOHERA MENTAL.
Willemstad – Tin hende ta yame “drive”, otronan simplemente “motivashon”i den sierto kulturanan nan ta papia di eksigenshanan historiko praktiko. Den nos kultura nos konose ekspreshonnan manera,”bo falta spiritu”, “e no tin spiritu”, mi spiritu ta bibu” i varios otro ku ta referi na bo aktitut ante realidatnan diario, ante e situashonnan ku un hende mester atende kune. Nos ta ekstrapola e ekspreshonnan di “spiritu” aki, pa nos trata na interpreta, splika i konseptualisa e “spiritu di nos historia” den e koyunturanan aktual.
Den e panaroma historiko, e spiritu aki ta ser konsidera e leiv motiev ku ta pone nos aktua, move, buska, haña, gaña i tin biaha hasta perde. E situashon aktual den nos pais ta asina dekaí i sin direkshon den su kombinashon ku un flohera mental inkreibel pa pensa otro den pleno rekonosementu di nos fayonan historiko, ku hasta e tunel a bandona su posibilidat di lus.
Profetanan di estupides, inkapasidat, inkongruensha i tin di nan hasta padesiendo di un grado haltu di lokura, a penetra praktikamente den tur organisashon ku tin di hunga un rol importante den duna direkshon na nos pais. For di deporte, asuntunan soshal direkto, gobernashon en general i poder hudisial en partikular, e spiritu nesesario pa aktiva i motiva otronan pa e lucha pa progreso, ta praktikamente morto.
E realidat aki ta topa ku su mes riba e esenario di un teatro makabro, sin e klaridat nesesario pa publiko por probecha di e transparensha eksigente.
E publiko di su banda no ta kompronde ku e ta parti prinsipal di e prosesonan i en bes di asumi su rol di vanguardia demokratiko, e ta kritika, keha i buska konstantemente ta ken elo pone na luga di esnan ku tei pa e por ta trankil. E aktitut kasi tradishonal aki ta konklui ku nos historia, den un parti importante di su skeleto, no tin spiritu o ku hasta ora e haña oportunidat pa aktive, e ta bira ront i sigui kabisha sperando pa otronan resolve su problema. Tur lokual tabatin, tini i por lo pronto ta bai tin, ta konsekuensha di e “realidat spiritual” aki. Pago di debe nashonal i ultimo tempunan asuntu di UPG atrobe, no ta nada mas ku ekspreshonnan di desesperashon kompletamente for di focus. Ta manera e fotografo ku a yega pa saka potret di e pareha ku a kumpli 50 aña di matrimonio. Despues di basta ratu ta molestia kon i unda nan tin di para pa e potret ta “miho”, ta saka e potret net na momentu ku e kacho di e pareha ta bula riba e dama i susha su shimis formalmente. E resultado ta visto, ounke nos no a mira e potret.
Ta tur kaminda, den tur organisashon, tur ora i kasi tur kaminda e realidat aki ta ripiti. Nos dirigensha ta lepia i den nan pa kolmo tin algun ta probecha e lepiamentu di e “publiko”, pa nan estafa i enrikerse nan mes. Asina simpel e asuntu ta.
Oostpunt ta importante pa tur hende na Kòrsou.
Willemstad – For di algun siman pasá e diskushon riba e desaroyo di Oostpunt a bolbe lanta kabes . Di un banda gobièrnu ta haña ku e desaroyo di Oostpunt ta importante pa stimulá e ekomomia aktual ku ta krekeché, mientras ku di otro banda siudadanonan preokupá huntu ku organisashonnan no-gubernamental lokal, manera Carmabi, ta atvertí ku un desaroyo deskabeyá di Oostpunt lo tin impaktonan negativo pa e refnan di koral den área ei.
Na 2012 un rapòrt a keda presentá dor di e Ministerio di Tráfiko, Transporte i Planifikashon Urbano (VVRP) den kua un plan a keda presentá pa yena mas ku mitar di Oostpunt ku konstrukshon di 20 mil kas, un kantidat di hotel, pirnan di yate i tres kancha di gòlf. Riba e konsekuensianan di e desaroyo ekstenso akí pa e ambiente marino i p.e. e konsekuensia ku esaki lo tin pa piskadónan lokal, no ta wòrdu elaborá. Ademas, fasilidatnan nesesario manera un planta di purifikashon di awa na ningun kaminda ta wòrdu menshoná, poniendo ku e grado di faktibilidat i realismo di e desaroyo proponé ta keda kuestioná pa hopi. Resientemente e preokupashonnan a sigui oumentá debí ku Minister Balborda a informá Konseho di Minister ku e plannan original a keda adaptá debí na e diferente puntonan di preokupashon ekpresá relashoná ku medio ambiente, pero tambe relashoná ku kuponan di trabou, kual finalmente a resultá den un plan di desaroyo nobo. Sinembargo, e mapa nobo a resultá di ta similar na e plan original, di manera ku por konkluí ku e Ministerio di VVRP no a hasi apsolutamente nada ku e preokupashonnan ekspresá i kier imponé nan plan di desaroyo di Oostpunt sin ningun adaptashon.
E desaroyonan akí irónikamente ta kana pareu ku publikashon di e estudio mas ekstenso ku a yega di wòrdu kondusí riba e salubridat di refnan di koral den henter e área di Karibe: “Status and Trends of Caribbean Coral Reefs between 1970 and 2012”. Den e publikashon akí por lesa ku tur e refnan den área di Karibe a kai den dekadensia pisá durante e último 40 añanan, pero ku tin tres sitio ta sobresalí debí ku e refnan einan ta mustra meskos ku na 1970. Oostpunt, banda di Flower Garden Banks i Bermuda, ta un di e sitionan ku ta pone ku Kòrsou por ta orguyoso di tin un di e delaster refnan karibeño ku ainda ta salú.
Mas aleu, Carmabi ta informá ku e populashonnan di piská i koral ku un grado haltu di salubridat ademas ta sòru pa produkshon di mas hubenilnan ku mihó salú ku na nan turno ta plama bai ku e koriente di laman a lo largu di sobrá di Kòrsou. Kasi mitar di algun espesienan di piská ku ta keda piská na Westpunt a nase na Oostpunt i pa e motibu ei Oostpunt ta, na moda di papia, un krèsh ku ta proveé henter e isla ku koralnan i piskánan. Si Oostpunt wòrdu desaroyá pa pone kanchanan di gòlf i barionan élite e benefisionan akí pa e sobrá di e isla (i ainda tin otro benefisionan ku no a ni keda tratá den e teksto akí) lo por desaparesé, asina Carmabi, pero tambe desenas di institutonan di investigashon renombrá pafó di Kòrsou ta atvertí.
Pa mas informashon, kontaktá : Clifford de Lannoy MSc (c.delannoy@carmabi.org)
òf chèk e wèpsait: www.researchstationcarmabi.org/news/latest-news/
Römerschool a selebrá dia di maestro ku maestronan i alumnonan.
Willemstad – Mainta na skol e maestronan a wordu malkriá ku un sukulento desayuno.
Anto e chèri riba e bolo tababa momento Ku Boy Tode a bin deleitá nos maestronan ku su bunita kansionan.
Anochi e maestronan a bai keiru i kanta den karaoke bùs i kome dushi na restourant The Green House.
Ser maestro no ta fásil, pero na Römerschool nos ta purba tur dia di nobo pa hasi nos trabou lo mehor posibel.
Un felisitashon ta bai na tur nos koleganan maestro na Kòrsou.
Gosa di e fakansi bon meresí i sigui ku e bon trabou!
This slideshow requires JavaScript.

robotstxt: allowed

filter: keep


text:
Aña pasa Prome Minister Eman y Team BoBario a bishita e veld y a participa den reunion cu habitantenan di e bario. Un di e aspectonan cu a bini dilanti ta e deseo pa haya un looppad rond di Veld di Universal pa e habitantenan por cana y di e forma aki mantene nan mes saludabel. Aworaki caba tin basta persona ta cana den e area ey, pero un looppad lo facilita e deporte sano aki.
Prome Minister Eman y su Team a papia cu companianan di construccion pa mira si nan por colabora cu construccion di e walkway y sin ningun problema nan a bay di acuerdo.
Diahuebs ultimo Prome Minister Eman a pasa bishita e veld di Universal y a keda satisfecho cu e trabounan cu a cuminsa y a expresa su gradicimento na e companianan pa nan colaboracion cu Gobierno pero principalmente cu e habitantenan di Pos Chiquito y Sabana Basora.
Na e sitio tabata Luis Muñoz di Arubaanse Wegenbouw, kende tabata trahando riba e banchi unda despues e klinkernan ta bay wordo poni. E ta spera cu pa otro siman e lo ta cla cu e trabou di banchi, pa e otro compania cuminsa cu ponemento di klinkers.
Den e reunion cu Prome Minister y Team di BoBario cu e habitantenan, a keda expresa principalmente e deterioro di e veld di e bario, di Univesal, pa cual no por tene actividad mas eynan, no tabatin net ni palo di gol. Gobierno mes no tin tur recurso pa yuda e veldnan di bala, pero ta haya cooperacion di e companianan cu ta envolvi den hopi di e proyectonan di Gobierno cu ta den ehecucion. Team BoBario a logra haya cooperacion di Arubaanse Wegenbouw cu ta pone e banchinan rond di e veld; MNO Vervat ta encarga pa pone e fundeshi, mientras cu ATCO ta pone e klinkernan disponibel.
Ademas di esaki, ya caba Gobierno a drecha e veld, nivel'e, ya cu e tabata basta deteriora, a pone e pal’i gol y a logra cende e luznan cu ta haci posibel cu training por tuma luga den oranan di anochi tambe. Awor ta trahando pa logra haya tribuna y backstop, pa por bisa cu e veld ta completamente cla pa cuminsa organisa torneonan.
"Di e manera aki un otro veld cu a bay atras, ta bin bek den funcion. Durante añanan cu a pasa tabatin hopi atencion riba algun stadion grandi, cu tin nan merito, pero veldnan chikito manera Calabas, Arsenal, Universal, La Fama, Unistars, no a haya e atencion cu nan merece. Un veld cu a yuda tambe tabata den Ayo. Ta mira cu den e barionan tin un necesidad pa veldnan chikito caminda e habitantenan por yega facil pa practica deporte. Stadionnan grandi ta importante pero no a costo di e veldnan di bario," e Prome Mandatario a comenta. El a agrega cu awor ta recuperando atencion pa e veldnan aki y ta duna mucha y famianan un miho oportunidad pa recreo mas positivo den e barionan.
Merco Quandt y Rido Vermeulen, kende ta personanan hopi liga cu e club y cu amor pa e organisacion Universal a expresa alegria grandi di mira un cambio di atencion pa cu e veldnan chikito den bario, principalmente e vision cu Minister Presidente y Minister di Deporte cu tin pa deporte na Aruba.
Aña pasa a firma un protocol masha importante cu organisacionnan deportivo y social (Aruba cu Deporte na Pecho) relaciona cu e descuento di 50% riba e prome 1000 kilowatt uur di coriente uza.
Construccion di un ‘looppad’ rond veld Universal a cuminsaGobierno di Aruba
- Monday, Jan 14th, 2013 00:33 UTC | Comment Article
ORANJESTAD -- Aña a habri cu hopi desaroyo riba veld di Universal den pueblo di Pos Chiquito.
Aña pasa Prome Minister Eman y Team BoBario a bishita e veld y a participa den reunion cu habitantenan di e bario. Un di e aspectonan cu a bini dilanti ta e deseo pa haya un looppad rond di Veld di Universal pa e habitantenan por cana y di e forma aki mantene nan mes saludabel. Aworaki caba tin basta persona ta cana den e area ey, pero un looppad lo facilita e deporte sano aki.
- Social Limin':
- Comment Article
- ♦
- Rate Article
- ♦
- Social Share Article
- ♦
- eMail Article
LIKE Caribseek News on Facebook to participate to WIN an iPad.
Comment Article: Share Your Thoughts On This Article With Us
Caribseek News Search
Explore Caribseek
Advertisement
Click here to subscribe to Global News Matters.
Caribseek Life
A Couple Of Days In Georgetown
A Hole In One -Teeing Up In The Caribbean
Caribbean Economic Performance Report
“A Cri De Coeur For CARICOM: Lest We Wither On The Vine”
“Ik, Pieter Stuyvesant, .....”
Bahamian Artist -Maxwell Taylor


text:
mono ypoylo ntokimader alla kai ftiagmeno apo aggloys kai amerikanoys poy prospathoyn na mas allaxoyn tin istoria to eixa akoysi apo tin kathigitria poy eixa sto sxolio apo tin daskala koroidia tis koroidias mas lene oti den xristos kai teties malakies alla den thelo na se prosbalo alla edo to apagoreysane stin gia ayta poy elege kai gia tin istoria mas ton ellinon na erthoyn kapioi kaboydes kai poystronia aggli na mas allaxoyn tin istoria mas i ilithi poy den exoyn idea ti toys ginete den exoyn istoria den exoy tipota san toys amerikanoys kai prospathoyn na katastrepsoyn tin dikimas kai ton allon kraton(ayta)
Eaς evoxλoύv oι διaφnuίσeις σto φόpouu; Aπλά σuvδeθeίte Yιa va eEaφavισtoύv!


text:
Template:Variante
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
Kon ta uza[editá | edit source]
E predefinishon Variante ta uzá pa indiká ta kua variante di papiamentu ta uzá den un artíkulo.
Estilo di Aruba[editá | edit source]
Pa indiká ku un artíkulo ta skirbí na estilo di Aruba, uza lo siguiente:
Lokual ta resulta ta e mensahe aki:
- E artículo aki ta skirbí na papiamento. Lo ta apresiá si por mantené e artículo aki na estilo di papiamento.
Estilo di Boneiru[editá | edit source]
Pa indiká ku un artíkulo ta skirbí na estilo di Boneiru, uza lo siguiente:
Lokual ta resulta ta e mensahe aki:
- E artíkulo aki ta skirbí na papiamen. Lo ta apresiá si por mantené e artíkulo aki na estilo di papiamen.
Estilo di Kòrsou[editá | edit source]
Pa indiká ku un artíkulo ta skirbí na estilo di Kòrsou, uza lo siguiente:
Lokual ta resulta ta e mensahe aki:
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
Tambe por uza {{Variante}} su so. Lo e tin mesun resultado.
Nota[editá | edit source]
Por fabor, no uza e predefinishon aki si e artíkulo no parse kompletu. Por ehèmpel, si un artíkulo tin solamente algun frase, i un hende ke amplia e artíkulo, e no mester sinti limitá pasombra e outor original a skirbi algun palabra den un otro variante. Ora ta uza e predefinishon aki, hasi uzo ora tin sufisiente kontenido den e artíkulo.


text:
Sinterklaas
Sinterklaas of Sint-Nicolaas (na Papiamento: San Nicolas) of Sint ta un personahe cu tur aña nan ta celebr'e riba 5 di december na Hulanda, Surinam, Aruba, Korsou, Sint Maarten, e islanan-BES y Belgia riba 6 di december. Na Surinam nan ta yam'e 'kinderdag' (Fiesta di Dia di Mucha).
Sinterklaas y su yudado, Zwarte Piet, segun leyando ta bisa cu nan ta bin riba un anochi dia 5 di december na Hulanda y 6 di december na Belgia pasando den un scorsteen pa laga reglado pa e muchanan. E tradicion moderno aki di Sinterklaas como fiesta di mucha ta bin probablemente fo'i un buki di prenchi Sint Nicolaas en zijn knecht (San Nicolaas y su yudado) (1850) for di e docente Jan Schenkman (1806 - 1863).
E fiestanan cu ta casi mescos, pero c'un poco diferencia ta: Luxemburg (Kleeschen), Austria, Suiza, Francia, Alemania, Polonia (Św. Mikołaj), Hungria, Ucrania, Indonesia, Eslovenia (Sv. Miklavž), Rumania, Republica Checa (Mikuláš) y Slovakia.
Origen[editá | edit source]
Nicolaas di Myra[editá | edit source]
Hopi tradicion di Sinterklaas di awe ta bay bek na 'Nicolaas di Myra', un obispo Licia habita door di e Griegonan, un antiguo stad di Myra (awo situa na Turkia), maske tin elemento di fiesta y celebracion di culto prome cu tempo tawata di conoce. Sinterklaas a bin di oost Europa honor. Den siglo 13 a dicidi cu su Dia di Nomber ta wordo celebra na west tambe un di e Dia di Fiesta importante den Utrecht cu tawata celebr'e ponemento di sapato di cuater mucha homber pober yena algo di placa pa nan. Den otro stad tambe ta haci esey p'e pobernan. Despues di e 'Nederlandse Opstand' e dominee Calvinista a purba di aboli Sinterklaas, pasobra tawatin hopi heiden y paap cu ta contene elemento. E Fiesta di Sinterklaas tawata berdaderamente un fiesta grandi cu e kermis den stad grandi cada bes cu buracheria y disturbio. Esaki tawata asina popular cu no a triunfa hopi exito , tambe e poblacion di protestant tawata streng di esaki.
Fiesta moderno di mucha[editá | edit source]
E origen di Fiesta di Sinterklaas pa e muchanan tawata den siglo 19. E docente di Amsterdam,Jan Schenkman (1806 - 1863), a skirbi e buki di prenchi Sint Nicolaas en zijn knecht (San Nicolaas y su yudado) (Amsterdam 1850, djey a bolbe druk e na 1880, 1885 y 1907) cu e texto di e cantica Zie ginds komt de stoomboot. E tempo moderno a haci un inauguracion cu e boto di bapor. E binimento di Spaña tawata introduci, net mane e ruchi y e saco di Zwarte Piet pa duna straf p'e mala mucha. Sint a core pa prome bes riba un cabay blanco riba e daknan di cas y duna regaldo door di pas'e den scorsteen. Tambe Jan Pieter Heije (1809-1876) a influencia e Fiesta di Sinterklaas. E cantica Zie de maan schijnt door de boomen a wordo publica pa prome bes na 1843 den e bundel di Kinderliederen (Cancion di Mucha).
For di cuminsamento di aña 90 di siglo pasa na Hulanda e cabay blanco haya un nomber, esta: Amerigo. Den e añanan 50 y 60 di e cabay a haya nomber tambe como: 'Majestueuzo'. Na Belgia nan ta yam'e: 'Slecht Weer Vandaag'.


text:
Persona natural
Un persona natural ta pa definishon un hende di karni i wesu, ku un identidat(nòmber i fam), orígen(sea konosí òf nò), lugá i fecha di nasementu, sekso i nashonalidat. E persona en kuestion tin un akto di nasementu i ta wòrdu inskribí den registro sivil. E término persona natural no ta referí na un entidat biológiko pero unu hurídiko.
Un persona natural tambe tin derecho i obligashonnan. Pero no ta tur persona natural tin e mesun derechi i obligashon. Por ehèmpel: personanan menor di edat no por hasi tur kos ku esnan mayor di edat por hasi, personanan no residente tampoko no tin e mesun derecho i obligashonnan ku un suidadano di e pais.


text:
Diabierna y Diasabra ultimo por a nota trabownan grandi a continua riba veld di SV Dragon Hitters (x-Duracell) na Barcadera. Aruba Softball Bond hunto cu su miembro SV Royal Power y HEINEKEN tabata hopi activo trahando duro riba e veld pa por trese esaki na standard internacional pero tambe a traha stage pa animacion, a rosa ful rond di e tereno pa traha parkeerplaats. Diasabra tabata tin un cantidad di movicion. Entreotro por a tuma nota bastanta miembro di Royal Power cu man na obra. Grader tabata traha parkeerplaats full rond di e tereno pero tambe Bobcat y truck tabata trahando fuerte mientras un catapilar tabata traha espacio. Manera ta conosi cu dialuna 30 di Juni pa diadomingo 6 di Juli e Campeonato Internacional aki lo tuma lugar cu 10 equipo internacional y 6 equipo local. Pitchernan Estrella di region lo ta presente. Panama. Costa Rica, Hulanda, Curacao, Venezuea, Republika Dominicana ta entre e paisnan cu lo bay ta presente. Desde diahuebs lo tin anumacion di Perfect Sound, Diabierna Simplemente Pa Bo, Diasabra Tsunami y Diadomingo lo sera cu D’Licious y Rocco Flava. Fanaticada prepara pa un siman intensivo di softball di nivel halto den combinacion cu ambiente total. DJ Alvin All the Way lo ta henter siman riba tereno.
Breaking News
- LocalEntregamento di rapport Youth Health Survey 2013
- LocalSpecial guests honored at the Costa Linda Beach Resort
- DeporteDiadomingo awor Thrill Walkers S.V. ta organisa su grandioso “Nature Walk and Run”
- LocalMelissa Mausser honored at the Divi Village Resort
- LocalDistinguished guest honored at the Paradise Beach Villas
- LocalCas Princesa Aruba cu anochi luhoso den Cas di Cultura
- LocalSegunda Ronda Campeonato Mens Erger Je Niet LIVE 2014
- International10TH PROKIDS BONAIRE IFCA CHAMPIONSHIP A TERMINA KU UN KLAUSURA GRANDIOSO!
- LocalSUBWAY STA. CRUZ TA HABRI BACK MAÑAN
- LocalHomber ta wordo atraca ariba caminda di Cumana


text:
India
India ofisialmente e Republika di India Bhārat Gaṇarājya ta un paisden e parti Oeste Sur di Asia. E ta e pais di siete mas grandi na mundu pa area geografiko, i e di dos mas poblá ku mas ku 1.2 bíon hende. E ta grens ku e Oceano Indiko na parti zuit, e Laman Arabe na parti zuit-west, e Bahia di Bengal na parti zuit-ost, anto e ta parti grensnan di tera ku Pakistan na parti west, China, Nepal i Bhutan na parti nort anto Burma i Bangladesh na parti ost. Den e Oceano Indiko, India ta banda di Sri Lanka i e Islanan Maldiva, tambe e islanan Andaman i Nicobar di India ta parti un grens maritimo ku Thailand i Indonesia.
Kontenido
Historia[editá | edit source]
E historia di India ta kuminsá ku e sivilisashon di e dál di indus, ku a floresé den e parti nort-óst di e subkontinente di india for di e anja 3300 pa 1700 prome ku kristu. E sivilisashon di edat di bròns edat aki a wordu sigui dor di un di heru den e perdiodo vediko, kuá a mira e subimentu di importansia di various reino importante.
E mapa politiko di india den tempu di middeleeuwen tabata un kantidat grandi di reinonan ku teritorionan semper kambiando. Den e siglonan 4 i 5 despues di kristu, e parti nort di India a wordu uní bou di e Dynastia di Gupta. Durante e periodo aki, konosi komo e "gouden eeuw" di india, kultura Hindu ando administrashon politiko a bira hopi avansá.
E religion islamiko a plama riba e subkontinente durante un periodo di 500 anja. Den e siglonan 10 i 11, e Turkonan anto e Afganonan a invadí India anto a establese sultanatonan na Delhi. Den e parti prome di siglo 16, desendientenan di Gengis Khan a drenta india via e parti nort anto a establese e dynastia di Mughal (Mogul), kual a dura 200 anja. For di e siglo 11 pa 15 e parti sur di India tabata dominá pa e dynastianan Hindú di Chola i Vijayanagar. Durante e tempu aki e dos systemanan di Hindu ku Islam a brua den otro anto a laga sierto marka kultural riba otro.
Na 1619 e Britanikonan a establese e prome uitpost na Surtat. Despues den e mesun siglo e Oost Indische Compagnie Britaniko a habri various departamentu di interkambio na Madras, Bombai, i Calcutta, kada un bou di protekshon di mandatonan nativo.
E britanikonan a expande nan influensia den e zonanan aki te ku, den e anjanan 1850, nan a kontrola mayoria di India, Pakistan i Bangladesh. Na 1857, un rebelion den e parti nort di India dirigi pa soldatnan di india ku a mutiná a kousa ku e Parlamentu Britaniko a transfera tur poder politiko for di e Kompania na e gobierno royal Britaniko. Asina e reino a kuminsa administra mayoria di India direktamente anto tabata kontrola e sobra ku tratadonan ku reinan lokal.
Den e parti lat di e siglo 19, e prome pasonan a wordu tuma pa autonomia di India ku e apuntashon di consuladonan di India pa advisá e gobernantenan Britaniko. Kuminsando na 1920, e lider di India Mohandas K. Gandhi a transformá e partido politiko di Congreso National di India den un movementu massivo ku a tene kampaño kontra mandato kolonial Britaniko. E partido a husa resistensia parlamentario i protesta no-violente pa yega na independensia.
Na 15 di Ougustus 1947, India a bira un dominion den e Commonwealth, ku Jawaharlal Nehru komo Prome Minister. Dessatisfakshon entre Hidnunan i Moslimnan a kousa ku Gran Bretania a parti e ex-kolonia na dos den Ost i West Pakistan, ku tabata tin un mayoria Islamiko, anto India, ku tabata tin un mayoria Hindu. India a bira un republika den e Commonwealth ora e la proklama su konstitushon na 26 di Yanuari 1950.
Despues di independesia e partido di Ghandi i Nehru a sigui manda India bou di influensia di Nehru mes i despues su yiu muhé i nietu, ku eksepshonan den anjanan 1970 i 80.
Geografia[editá | edit source]
India ta pertenese na e plato tektoniko di e subkontinente di India. E plato aki a kuminsa move 75 mion anja pasa den e direkshon di e plato di Eurasia. Ora e dos platonan aki a dal den otro, e fenomeno di Subdukshon a tuma lugá den kua e plato di India a baha abou di e plato di Eurasia. Esaki a krea e serunan di Himalaya na parti nort di e pais.
E kosta di india ta midi un 7,517 kilometro na largura, di kua 5,423 kilometro ta di India penisular anto 2,094 kilometres ta di e islanan ku ta pertenese na India. Segun e kartanan hydrografiko di marine di India e kosta ta konsisti di 43% playa di santu; 11% kosta di piedra kual ta inklui klip, i 46% di kostanan di lodo of moeras.
E ruinan mayor ku ta kore dor di India tur ta origina den e serunan di Himalaya ku ta inklui i Ganges i e Bramaputra. Tur dos di nan ta kaba den e Bahia di Bengal. India tin dos archipielago, e islanan di Lakshadweep ku ta un atol di koral banda di e kosta zuit-west di India, anto e islanan Andaman i Nicobar, na parti zuit-ost ku ta volkaniko di origen.
Politika[editá | edit source]
Kultura[editá | edit source]
Arte[editá | edit source]
Religion[editá | edit source]
Sosiedat[editá | edit source]
Referensianan[editá | edit source]
Linknan eksterno[editá | edit source]


text:
Archivo di August, 2009
ORANJESTAD(AAN): Dos aña pasa tabatin un proposicion riba mesa di Refineria Valero pa gobierno di Aruba. Valero tabata dispuesto pa paga 50 miyon pa aña na winstbelasting y tambe pa haci e inversionnan necesario di 1 biyon dollar pa modernisa e refineria hopi anticua. Esaki a cambio di un dispensacion di BBO riba exportacion.
Si no haya un cumprado, e refineria ta sera su portanan, cu tur e consecuencianan negativo cu esaki ta trece cune. Petrochina a mustra interes, pero a pone condicionnan inaceptabel.
Siman pasa Valero a anuncia cu e lo sera definitivamente su portanan. Prome Minister Oduber a bay medionan di comunicacion pa gaba cu e tin un solucion, pero e berdad ta cu e no por participa un par di siman prome cu eleccion na ningun hende e condicionan cu e cumprado aspirante Petrochina a pone riba mesa, esaki pasobra nan no ta acceptabel pa ningun hende.
ORANJESTAD (AAN): Autoridad a haya nan ta mobiliza cu velocidad halto direccion di Malmokweg, ora cu informe a drenta di un caso lamentable di atraco.
Un biaha mas criminalnan ta hit hendenan na un forma inespera, cu un atraco di desaproba riba un hogar banda di caminda principal di Malmok, anto den oranan cla di merdia! E cas ta pertenece na un comerciante, y e atracadornan a pone arma di candela na cabez di e sirvienta, a mare tambe, y asina a haya chens di comete nan fechoria. Na final, e atracadornan a sali bay cu un caha fuerte, conteniendo un botin aun no specifica.
ORANJESTAD(AAN)—For di mayornan di Diedrick, Diario Deporte a ricibie bon noticia cu e hoben Diedrick ta bayendo bon cu e equipo di Sparta/Rotterdam, caminda cu ya caba el a hunga contra di hopi equipo profesional den torneo y como weganan amistoso.
Impresion cu nos a haña ta cu durante cu Diedrick tabata na Aruba el a disfruta masha hopi mes di su vacacion aki na Aruba den luna di July y ta manda bisa sr. Buchi Panama cu den luna di Maart e lo ta na Aruba pa e por hunga den algun equipo.
ORANJESTAD(AAN)—Siman pasa Brazil Taekwondo Stichting su atletanan a haci her y examen. Algun atleta tabata tin her-examen, mientras tanto otro tabata tin examen pa e siguiente grado. Examen ta parti di e deporte.
Esaki ta pa wak si e atletanan a siña locual a ser duna na nan durante e 3 luna nan. Cada grado den faha ta nifica un cantidad di materia cu nan mester sa. E material ta consisti di forma, skopnan, technica, kibramento di palo, defensa propio, theorie y tambe mester bringa. Disiplina ta hunga un rol masha importante den un mucha.
ORANJESTAD (AAN): Un turista procedente di Francia a resulta herida, ora cu el a bolter cu su Toyota color silver cu number V-2015, net pariba di Marriott Aruba Resort & Casino riba Lloyd G. Smith Boulevard.
A resulta cu un Pickup di un compania di Landscaping no a duna preferencia na e V-auto, y nan a dal den otro. A consecuencia di esey, e V-auto a bay di banda den un scual, dal un palo di luz y ranca esaki completamente, y despues bolter.
Prome cu e impacto, e V-auto a lastra un brake basta largo, pero tog a dal den e pickup. E turista masculino procedente di Francia, a sufri di golpi na su nek. E tabata keha di dolor, y por a mira riba su cara cu e ta sufriendo bastante di e golpinan ricibi.
Riba Dialuna, Marianela Martis ta cumpli un aña mas i bida. E ta haya felicitacion di parti su yiu nan Siegmar, Siegnela, Sharlaine, di parti su mama y tata y ruman nan jessica y su sobrino nan… Y demas famia na Hulanda, Curacao, St. Maarten. Tambe eta haya un macutu jen di brasa y sunchi di su colega nan di Kraamafdeling. Spera bo pasa dushi riba bo dia…
ORANJESTAD (AAN): Recientemente tabatin e apertura di Bee Wear Boutique na Rutena Mall Oranjestad. E boutique di moda cu ta bistibo trendy y actual a habri su portanan na Rutena Mall dilanti di Valero caya grandi.
Bee Wear Boutique tabata antes na Shiribana, Paradera, y ta pertenece na e rumannan Melony y Misha Paesch kier invita tur cliente, amigo y conocinan pa pasa na e boutique cu su adres nobo den playa awor. Tur locual ta moda di tops, shimis, accesorios, jeans, beach wear, y hopi mas ta obtenibel na Bee Wear den Rutena Mall. Melony y Misha ta warda boso pa admira e variacion grandi di mercancia trendy pa e hoben y dama di gusto espectacular.
ORANJESTAD (AAN): Evelyne cu a proganda asina tanto cu e ta bin den partido M.E.P. pa trece cambio a resulta di ta un enganjo pasobra e ta usando e mesun trampa di partido M.E.P. pa logra voto. Esey ta loke Clarisca Velasquez di AVP, a indica den fin di siman.
Evelyne y su lider den nan afan pa gana eleccion september venidero ta malinformando pueblo di Aruba cu e meta pa haya voto. Nan ta bisando e pueblo cu si nan vota pa A.V.P. nan ta traidor di patria y A.V.P. ta contra Status Aparte ta un mentira flagrante.
E lucha di Status Aparte ta netamente di partido A.V.P. desde añanan trinta ta su partido M.E.P. ta esun cu ta bringa Hulanda y ta contra pa nos tin lasonan cu Union Europeo.
Sr. Giantonio Muller y Sr. Bob Spellen a bishita DIARIO
Fondonan recauda lo bay pa muchanan den necesidad di nos comunidad!
ORANJESTAD (AAN): Tur aña, Kiwanis Club of Aruba ta realiza diferente evento special pa recauda fondo pa gruponan den necesidad di nos comunidad.
Un di e eventonan aki ta e asina yama “Alaskan Wine & Cheese Party”, cual ta ser teni e aña aki pa recauda fondonan ta muchanan den necesidad di nos comunidad.
DIARIO a combersa riba e actividad aki cu e organizador y alavez Lt. Governor of Division 26 Sr. Robert “Bob” Spellen y Sr. Giantonio Muller, miembro di Kiwanis Club of Aruba kendenan a papia riba e tremendo actividad aki cu lo worde teni diasabra 26 di September na Renaissance Convention Center.
Inscripcion pa landsexamen 2010 a cuminsa pa e scolnan di MAVO/HAVO/VWO. Por inscribi te cu 30 di september 2009 na Examenbureau situa den Belgiëstraat 2 na Oranjestad. CE formulario pa inscribi ta obtenibel na Examenbureau y mester entrega e formulario yena den un forma corecto y cla. Si un persona ta cumpli cu tur regla pa inscripcion y a pasa e screening di Examenbureau, anto e persona ta haya un notificacion pa trece e documentonan necesario. Tur inscripcion cu drenta despues di 30 di september y cu no ta completo lo no bini na remarke pa trata nan.
ORANJESTAD (AAN): E comandante operacional di Polisnan di Oranjestad, esta Inspector Eric Soemers a haya su mes envolvi den un desgracia serio na altura di La Cabana Hotel riba Sasakiweg.
E accidente aki a keda raporta ayeranochi, ora cu e Hyundai Getz di Polis a bay pega tras di un Lexus cu tabata para riba caminda. Parse cu gasolin di e Lexus a caba y tabata sperando riba ayudo.
Enbez di haya ayudo, el a haya un auto di Polis cu a bin dal su tras. E polis a wordo transporta cu ambulans pa Hospitaal. Na yegada di polisnan, a detene e chauffeur di e Lexus na e sitio mes.
ORANJESTAD (AAN): Un asesino di fam R kende a mata un chines durante un atraco riba un restaurant na altura di warda di polis na Playa a bay bishita dokter na Centro Medico y el a probecha pa piki ocho celular.
E celularnan aki tabata bon scondi y tur cos ta mustra cu aki ta trata di un cos planea. E persona di CEA hopi atento a mira cosnan straño pasando. Nan a trece e preso aki pa asina bin busca atencion medico.
El a pidi pa bay baño pero dimes e porta ta keda parcialmente habri. Den e movecion straño den baño e personal di CEA a drenta y haye ainda ta sconde loke el a bin busca. A listre mesora y riba dje den su carson a haya ocho celular y un I-Pod. Tambe charger di telefon a ser haya.
ORANJESTAD (AAN) – Matutino DIARIO a entrevista Parlamentario di AVP señor Mike de Meza, na momento cu den fin di siman por a mire para pafo, na entrada di Refineria Valero.
Mike de Meza a duna di conoce cu informacion cu el a haya ta cu enberdad Valero ta cerando su portanan, cu a manda tur contratista cas, y cu atrobe Aruba ta bay pasa door di un “nine eleven” locual ta nifica cu dia 11 di September tur contratista di Valero lo ta pafo.
Kiermen cu tur e tata y mamanan contrata, trahando pa Valero lo mester bay cas y keda sin trabao y despues di esaki e siguiente etapa ta cu Valero ta manda tur su trahadornan directo cas.
ORANJESTAD (AAN): Recientemente DIARIO a entrevista propietario di “The Sting” den Caya Grandi señora Nacha de Mey, despues cu Diasabra atardi den dia cla, Chollernan a drenta horta den deposito di e negoshi.
El a splica cu e hecho cu caya grandi ta bay di malo pa peor ta conoci caba y e hecho cu e chollernan pues ta haci desaster anochi tambe ta conoci, pero awor ta den dia cla mes e chollernan a cuminza causa problema y esaki ta un tiki dimas.
Awor ta den dia cla nan ta kibra drenta bo lugar y tira mercancia abao, segun sra de Mey.“Abiertamente nan ta horta den bo lugar awendia”. DIARIO a puntra e señora kico a sosode y con el a descubri loke el a sosode.


text:
Arandela depósito - Encuentra el mejor precio en miles de comercios
- « sitemap
- Arandela depósito
- Arandela depósito zeta
- Arandela depósito Honda
- Arandela depósito Honda zeta
- Arandela depósito Kawasaki
- Arandela depósito Kawasaki zeta
- Arandela depósito Suzuki
- Arandela depósito Suzuki zeta
- Arandela depósito Suzuki RMZ 450
- Arandela depósito Suzuki RMZ 450 zeta
- Arandela depósito Yamaha
- Arandela depósito Yamaha zeta
- Arandela depósito Yamaha WR 250 zeta
- Arandela depósito Yamaha YZ 250
- Arandela depósito Yamaha YZ 250 zeta


text:
Di Unda e Nomber Testigo di Jehova A Bin?
Den varios version di Bijbel bo por haya e nomber di Dios. Esun mas conoci ta Jehova, y tin hende ta uza Yahwe. (Exodo 3:14, wak nota den Beibel na papiamentu koriente; Salmo 83:18, Salmonan y Proverbionan, Editorial Evangelica) Un Testigo ta un persona cu ta papia tocante cosnan cu e ta convenci di dje.
Pesey, nos nomber, testigonan di Jehova, ta indica cu nos ta un grupo di cristian cu ta papia e berdad tocante Jehova, e Creador di tur cos. (Revelacion 4:11) Ademas, nos ta duna testimonio door di comparti cu otronan loke nos a siña den Bijbel y mediante nos conducta.—Isaias 43:10-12; 1 Pedro 2:12


text:
descargar Angel y khriz no hacen na feat daddy yankee a gratis musica Angel y khriz no hacen na feat daddy yankee a Angel y khriz no hacen na feat daddy yankee a.mp4 escuchar Angel y khriz no hacen na feat daddy yankee a mp3 descargar en mega Angel y khriz no hacen na feat daddy yankee a 4 shared Angel y khriz no hacen na feat daddy yankee a goear Angel y khriz no hacen na feat daddy yankee a Escuchar musica de Angel y khriz no hacen na feat daddy yankee a musicabig, las mejores canciones de Angel y khriz no hacen na feat daddy yankee a en mp3 para descargar gratis. Download Angel y khriz no hacen na feat daddy yankee a atau dengar mp3 Angel y khriz no hacen na feat daddy yankee a online sebelum download mp3 tersebut. (Angel y khriz no hacen na feat daddy yankee a.mp3) Angel y khriz no hacen na feat daddy yankee a download, Angel y khriz no hacen na feat daddy yankee a mp3 percuma, carian Angel y khriz no hacen na feat daddy yankee a mp3 download, Angel y khriz no hacen na feat daddy yankee a music download, free mp3 Angel y khriz no hacen na feat daddy yankee a. souncloud Angel y khriz no hacen na feat daddy yankee a hulkshared Angel y khriz no hacen na feat daddy yankee a mp3 full Angel y khriz no hacen na feat daddy yankee a listen Angel y khriz no hacen na feat daddy yankee a descargar para tu itunes Angel y khriz no hacen na feat daddy yankee a descargar para tu android Angel y khriz no hacen na feat daddy yankee a musica gratis Angel y khriz no hacen na feat daddy yankee a flowhot Angel y khriz no hacen na feat daddy yankee a mp3 full descargar Angel y khriz no hacen na feat daddy yankee a gratis cancion Angel y khriz no hacen na feat daddy yankee a
Angel y khriz no hacen na feat daddy yankee a descargar mp3 Angel y khriz no hacen na feat daddy yankee a
musica Angel y khriz no hacen na feat daddy yankee a
file sharing Angel y khriz no hacen na feat daddy yankee a escuchar musica, escuchar musica online, escuchar musica gratis, canciones mp3, canciones gratis, escuchar canciones online
Marco Antonio Solis El Peor De Mis Fracasos Numb Linkin Park Dbz Amv Gohan Vs Cell Testimonio Del Hermano Senda En Le N Mp4 Por Reverendogato Y Pandora Hearts Corazones Paralelos Curling
musica, ringtones, mp3, aplicaciones de musica para android, mp3, mp4,wma


text:
QUITO/Ecuador - Korte na Ecuador a sentensiá èks presidente di Ecuador Jamil Mahuad den su ousensia na 12 aña di prizon pa malversashon di fondo. E sentensia a drenta dos dia
Tag "Quito"
- Polis a detené hòmber ku a kue sèn for di kaha na Banko di Caribe »
- Minister Ben Whiteman: “Por baha prima di penshonadonan di 10% pa 6.5%” »
- MinPres Ivar Asjes ke sinta ku studiantenan UoC »
- Detenshon relashoná ku menasa i maltrato. »
- MinPres Ivar Asjes ta reakshoná riba detenshon George Jamaloodin »
- Kooyman ta selebrá su 75 aniversario ku ‘CelebrationWalk’ »
- Di 3 avion di pasahero ta kai den 1 siman di tempu »
- Kòrsou Little League ta pèrdè den semi final na Bahamas »
- Update aanhouding ex minister George Jamaloodin »
- Komunikado di prensa O.M. »
QUITO/Ecuador – Ecuador a rechasá e petishon pa pone un referèndem pa stòp eksplorashon di petroli den e parke nashonal Yasuni den Amazona. Aktivistanan di e grupo di Yasunidos, ku
WILLEMSTAD – Servisio Meteorológiko di Kòrsou, mihó konosí komo Meteo, a partisipá resientemente na CIMHET. CIMHET ta un konferensha anual di Direktornan di Servisionan Meteorológiko Iberoamerikano, esta paisnan di Latino